
* Cu bucurie am aflat de botezul primu- 
lui născut al fraţilor Cătălin şi Oana din 
Semlac, pruncul Ştefan-loan. Sfinţii 
mari ale căror nume le poartă să-l ajute 
în toată viaţa! 


MaxiMina 


* Tinerii din trupa de teatru Ardalion 
vor juca din nou piesa „Așteptarea”, joi 
23 martie, ora 19, la Teatrul de mario- 
nete, în cadrul evenimentelor Pro- 
Viaţă, care vor mai cuprinde şi alte 
momente artistice pentru copii, sâmbă- 
tă 25 martie, de la ora 13, în curtea Ca- 
tedralei Vechi. 


Îngânduraţi de puţinul interes al oamenilor faţă de prădarea hranei—darul lui 
Dumnezeu (Pr. Ştefan, Pr. Nicolae Tănase şi dl. Sescu de la Banca de alimente) 


+ ASCOR organizează la nivel naţional, în luna pentru viaţă, o 
campanie de donare de sânge. Această campanie va avea 
loc în perioada 20 — 31 martie 2023, în principalele centre uni- 
versitare din ţară, unde filialele ASCOR îşi desfăşoară activita- 
tea. (sursa: arhiepiscopiaaradului.ro) 


* Cu binecuvântarea IPS Timotei, în perioada 15 mai 2023 — 30 
mai 2023 se va desfăşura Campionatul de Fotbal al Arhie- 


Ia Li Pî_A dă piscopiei Aradului. Campionatul se va desfăşura pe două 


piaaradului.ro) 


categorii de vârstă 10-14 ani şi 15-18 ani. (sursa: arhiepisco- 


* Într-o adresă transmisă, la iniţiativa Patriarhiei Române, 13 
reprezentanţi ai cultelor religioase din ţară solicită includerea 
Religiei pe lista disciplinelor la care se poate susţine exame- 
nul de Bacalaureat. (sursa: basilica.ro) 


+ Patriarhia Antiohiei a anunţat recuperarea aproape intactă a câtorva icoane dintre ruinele unor biserici din 
Turcia, din zona afectată de cutremurul din februarie. In fotografie este una dintre icoanele bisericii dărâmate în 


Antiohia. (sursa: oorthodoxchristian.com) 


PR. PETRU SERIOGHIN 
Nu te teme, de-acum nu mai eşti singur! 


„Dacă vei ţine seama mereu de glasul conştiinţei tale şi de voia lui Dumnezeu, vei con- 
stata că toate condiţiile în care îți urmezi călătoria pe acest pământ sunt de dinainte 
stabilite, prevăzute de pronia dumnezeiască. Atunci te vei simţi bine şi în siguranţă. 
Tot ce vei întâlni în viaţă fii sigur că vine de la EI, de la Atotbunul nostru Domn şi 
Mântuitor. Lasă-te pe mâna lui Dumnezeu, aşa cum se lasă fierul pe mâna fierarului.” 


PĂRINTELE PETRU SERIOGHIN 


NU TE TEME, 


DE-ACUM NU MAI EȘTI SINGUR! 


Numărul 10 (CXXIII) 


19 martie 2023 


D 19 - DUMINICA A III-A 
DIN POST (A SF. CRUCI); Sf. 
Mc. Hrisant, Daria, Claudiu şi 
Ilaria; 


- Mărturisitorul Virgil Maxim 
(1997); ULEI 


L 20 - Sf. 20 de Părinţi de la mă- 
năstirea Sf. Sava, muceniciţi de 
arabi; Sf. şi Dreptul Abel, pri- 
mul martir din istoria ome- 
nirii 


M 21 - Sf. ler. Iacob Studitul; Sf. 
Cuv. Serapion de Sidon 


Mi 22 - Sf. Sf. Mc. Vasile din An- 
cira; Sf. Mc. Drosida, fiica îm- 
păratului Traian, şi cele 5 feci- 
oare canonice; Sf. Ier. Epafrodit, 
ucenicul Sf. Ap. Petru şi Pavel de 
Narbonne, ucenicul Sf. Ap. Pavel 


- Mărturisitorul Ilie Tudor 
(2005) 


J 23 - Sf. Sf. Mc. Nicon şi cei 199 
ucenici; Sf. Cuv. Nicon de la Pe- 
cerska 


- Mărturisitorul Pr. Haralambie 
Balamace (1914) 


V 24 - Înainteprăznuirea Bunei- 
vestiri; Sf. Ier. Artemon, hirotonit 
de Sf. Ap. Pavel; Sf. Cuv. Sava de 
Kalymnos şi Zaharia de la Pateric 


S 25 - BUNAVESTIRE; PEŞTE 


Maxima 


Foaie ortodoxă pentru sufle 


Pr. Răzvan lonescu 

Din nou despre 


NEVOIA DE RÂNDUIALĂ 


[4 G Oamenii percep ceea ce propune Biserica în ter- 

meni de restricţie: nu mai ai voie, odată ce ai ve- 

nit la biserică, să faci aia sau ailaltă. Dar, de fapt, ce nu 
mai ai voie să faci? Nu mai ai voie să faci păcatul! 


Ideea unui program, a 
unui lucru repetitiv, nu 
este simplu de asumat. 
Intâmpinăm această 
dificultate, eu personal 
o întâmpin. Eu am foar- 
te multă libertate din 
partea duhovnicului 
meu şi aş îndrăzni să 
spun că, deopotrivă, 
încerce să dau multă li- 


bertate celor care se 
spovedesc la mine. Bi- 
serica nu e con- 
strângere, ci e aşeza- 
rea pe un făgaş. Lu- 
crurile trebuie să fie 
realizabile, trebuie să se 
ţină cont de realitatea 
fiecăruia în parte. Pe de 
altă parte, nu există 
performanţă, ca în 


sport, fără un program. 
Nu există sporire în 
viața duhovnicească 
fără să cultivi această 
viață. Există un element 
repetitiv inevitabil. 


Biserica oferă tot felul 
de lucruri repetitive; de 
exemplu, Sfânta Litur- 
ghie o săvârşim repeti- 

tiv. În faţa stresului unora că Biseri- 
ca ar tinde să uniformizeze sau să ne 
pună pe un făgaș constrângător şi 
plictisitor prin repetitivitate, aş spu- 
ne că fiecare om e chemat la liberta- 
te. În mod normal, prin duhovnic ar 
trebui să avem libertatea maximă să 
împlinim pe cele care ne duc la o 
sporire duhovnicească. Și eu, ca du- 
hovnic, spovedindu-i pe alţii şi vă- 
zând cât de leneş sunt şi eu în faţa 
unui program duhovnicesc, nu mă 
grăbesc nici eu să pun ceva care să 
fie fix şi care să nu îi stârnească să 
vrea ei înşişi să împlinească. 


Sunt oameni care, de exemplu, pri- 
mesc din partea duhovnicului un 
canon, care este un medicament, şi 
nu-şi iau „medicamentele”! Deci, 
ţinând cont de realitatea aceasta, 
trebuie să ne punem întrebarea, într- 
adevăr: ce facem? 


Acum noi venim 
către omul contem- 
poran: realitatea 
omului care Il 
descoperă pe 
Dumnezeu este, 
în general, cea a 
omului sălbăticit. 
Adică noi venim de 
la starea sălbăticită 
lăuntric, în care nu 
aveam nicio rându- 
ială, până la urmă. 
Și oamenii percep 
ceea ce propune 
Biserica în termeni 
de restricţie: nu mai 
ai voie, odată ce ai 
venit la biserică, să 
faci aia sau ailaltă. 
Dar, de fapt, ce nu mai ai voie să 
faci? Nu mai ai voie să faci păcatul! 
Dar ce e păcatul? Păcatul este “nu”- 
ul pe care eu I l-am spus lui Dumne- 
zeu. Deci, în clipa în care spun “nu” 
păcatului, eu spun “nu!” nu-ului 
adresat de om lui Dumnezeu. Inutil 
să ne mai amintim că negarea ne- 
gaţiei este un adevăr matematic. 
Dar, în teologie, negarea negaţiilor 
duhovniceşti duce la afirmarea, de 
fapt, la partea afirmativă, pozitivă, 
care este viaţa Bisericii. Viaţa Biseri- 
cii este o afirmaţie. Deci, concret, 
omul are nevoie să sporească spre a 
ieşi din comportamentele care îl 
scurtcircuitează, care îl inferiorizea- 
ză, care îl periferizează, care nu îl 
împlinesc şi mai curând îl duc în di- 
recţia opusă, a descompunerii lăun- 
trice, şi pentru aceasta are nevoie ca 
cineva să îl înveţe iscusinţa acestei 
căi, iar aceasta se învaţă prin oameni 
duhovniceşti. Sigur, ai nevoie de un 

duhovnic care să vadă personalizat 
chipul în care tu aplici Evanghelia, 
care e valabilă la orice veac, deci şi 
pentru veacul 21. 


Era un părinte duhovnicesc care a 
propus următorul lucru: noi, cu toţii, 
avem un program obişnuit. De 
exemplu, te scoli dimineaţa şi te 
speli pe dinţi. E un program. Nu toa- 
tă lumea îl sare, pentru că ştiu că e 
vorba de întreţinerea gurii, de exem- 
plu. Iar părintele acela spunea: Păi, 
dacă tot te speli pe dinţi, spune şi 
“Doamne, curăţeşte şi păcatele mele 
cum se curăţă şi dinţii mei!” Apoi, la 
micul dejun: “Doamne, cum mă- 
nânc, aşa vreau să Te primesc şi pe 
Tine ca hrană a vieţii mele!” şi aşa 
mai departe. Deci, vedeţi, cineva a 
găsit la un moment dat o soluţie 
şugubeaţă, aşa, dar, în acelaşi timp, 


şi foarte adevărată! Ca, prin lucrurile 
pe care le faci în mod curent ca pro- 
gram al tău de viaţă, să-L guşti pe 
Dumnezeu. Or, de fapt, mâncarea şi 
băutura unde trebuie să ducă ele? Să 
Îl guşti pe Dumnezeu! Toate lucruri- 
le astea pe care noi le primim în fi- 
inţa noastră ar trebui, în ultimă in- 
stanţă, să fie o hrănire cu Dumnezeu 
Însuşi în viaţa noastră. 


Eu nu sunt specialistul programelor. 
Din contră. Pe mine programul, în 
general, mă cam  destabilizează. 
Când ştiu că trebuie să fac în fiecare 
zi aşa, mi-e teamă de rutină, mă spe- 
rie lucrul respectiv. Dar, dacă ştiu 
că în fiecare zi trebuie să inven- 
tez viaţa mea astfel încât, la ca- 
pătul fiecărei zile, să fiu mai 
câştigat în Hristos, mă simt 
mult mai liber! 


De exemplu, primul lucru pe care îl 


fac când mă scol dimineaţa este să- 
mi fac o cruce mare şi să spun: 
“Doamne, Îţi încredinţez ziua mea 
Ţie!” Pentru că aş vrea ca toate ele- 
mentele acestei zile să fie întru Dum- 
nezeu. Şi după aceea începe ziua 
mea. Sunt foarte leneş cu rugăciuni- 
le, dar sunt atâtea prilejuri să spui 
Doamne lisuse Hristoase lăuntric, 
de exemplu. Eu pe toţi cei pe care îi 
spovedesc îi îndemn să aibă măcar 
momente de rugăciune în care, dacă 
s-ar putea, să plonjeze în această 
rugăciune. 


Sunt foarte stăruitor deopotrivă cu 
cei care vin în parohia noastră să 
meargă la Liturghie. Noi avem Litur- 
ghie în timpul săptămânii marţi şi joi 
de la ora 7 dimineaţa. La 8 şi ceva au 
ieşit pe uşă şi s-au dus la serviciu. 
Dar alta e ziua omului care s-a îm- 
părtăşit cu Hristos 
în ziua respectivă şi 
alta e a celui care nu 
ştie de Hristos în 
ziua respectivă. 
Deci, vedeţi, ăsta e 
tot un program de 
viață  duhovniceas- 
că. Liturghiile as- 
tea din timpul 
săptămânii  în- 
drăznesc să spun 
că ne-au salvat, 
pentru că în ele 
ducem tot ce tră- 
im în timpul săp- 
tămânii, toate 
nevoile, toate ur- 
genţele, tot. Şi, în 
clipa în care înce- 
pem să avem un pic 
de Liturghie, nu 
numai că duminica am bifat că vrând 
-nevrând, cumva, hai să fim totuşi la 
Liturghie, ci fac nişte lucruri prin 
care să simt viaţă în timpul săptămâ- 
nii prin lucrurile pe care le fac în 
Hristos. E tot un program de viaţa 
duhovnicească! Dar e departe de a- 
mi lua cartea şi, hai, plictisit, mă 
aşez pe marginea patului şi încerc că 
parcurg cu greu câteva rugăciuni la 
care, oricum, mi-a fugit mintea la 
jumătate dintre ele şi aşa mai depar- 
te. Da, să fac lucrul acesta, dar, dacă- 
l fac, să-l fac „pe bune”. Adică, dacă 
mi-a fugit mintea, o aduc înapoi, fac 
aceste rugăciuni, îmi pun timp de 
rugăciune, dar tratez acest timp 
onest, nu îl bifez şi trec mai departe. 
Pentru mine asta înseamnă un pro- 
gram adevărat. 

G G Ceea ce stă la baza întregii culturi moderne, unificatorul, numito- 
rul comun, este adorarea sinelui şi cultul propriului confort, ceea 
ce este mortal pentru orice idee sau orice fel de viaţă duhovnicească. 


FORMAREA TINERELOR SUFLETE 


Cuvânt către părinţi și profesori 


Este de notorietate faptul că educa- 
ţia tineretului de astăzi este deficita- 
ră în dezvoltarea capacităţii de răs- 
puns adecvat la cele mai înalte ex- 
presii ale artei umane, literaturii şi 
muzicii. Ca urmare a acestui fapt, 
tinerii sunt formaţi la întâm- 
plare sub influenţa televiziunii, 
a muzicii rock şi a altor mani- 
festări ale culturii actuale (sau 
mai bine zis, anti-culturii); şi, 
din pricina acestei stări de fapt, dar, 
mai ales, din pricina absenței orică- 
rei idei conştiente la părinţi şi profe- 
sori despre ce este viaţa creştină şi 
despre cum ar trebui crescut un tâ- 
năr în ea, sufletul unei persoane care 
a supravieţuit anilor tinereţii este 
adesea un pustiu emoţional, dez- 
văluind în cel mai bun caz lipsuri în 
ce priveşte atitudinile fundamentale 
faţă de viaţă, socotite odinioară  fi- 
reşti şi indispensabile. 


Puţini mai sunt astăzi în stare să-şi 
exprime limpede emoţiile şi ideile şi 
să se confrunte cu ele într-un mod 
matur; cei mai mulţi nici măcar nu 
ştiu ce se întâmplă înlăuntrul lor. 
Viaţa este împărţită în mod artificial 
în: muncă (şi foarte puţini pot pune 
în ea cea mai bună parte din ei înşişi, 
inima lor, pentru că este „doar pen- 
tru bani”); joacă (distracţie) (în care 
mulţi văd „adevăratul sens” al vieţii 
lor), religie (de obicei nu mai mult 
de o oră sau două pe săptămână) şi 
altele asemenea, fără o unitate, un 
numitor comun, care să stea la bază 
şi care să dea sens întregii vieţi. Ma- 
joritatea, găsind viaţa de zi cu zi 
nesatisfăcătoare, încearcă să 
trăiască într-o lume fantezistă, 
iluzorie, pe care şi-o creează sin- 
guri (şi în care încearcă să facă loc şi 
religiei, să o potrivească acolo). 


Acesta este doar o parte a trecutului, 
„bagajul cultural”, pe care o persoa- 
nă îl aduce astăzi cu sine când devine 


ortodox (inclusiv când se reconver- 
tesc la Ortodoxie, schimbându-și 
viaţa şi încercând să trăiască con- 
form preceptelor de viață creştină 
autentică). Desigur, un număr mare 
supraviețuiesc ca ortodocşi în ciuda 
trecutului lor, alţii ajung la un anu- 
mit dezastru duhovnicesc din cauza 
trecutului; dar un număr bun rămân 
infirmi, schilozi sau cel puţin nedez- 
voltaţi duhovniceşte deoarece sunt 
pur şi simplu nepregătiţi pentru Or- 
todoxie şi nu sunt conştienţi de ce- 
rinţele reale ale vieţii duhovniceşti. 


„Un om are trei straturi ale vieții: 
cea a duhului, a sufletului şi a 
trupului. Fiecare dintre acestea 
are suma sa de nevoi, naturale şi 
proprii unui om. Aceste nevoi nu au 
toate aceeaşi valoare, ci unele sunt 
mai înalte, iar altele mai joase; iar 
împlinirea lor cumpănită aduce 
omului pace. Nevoile duhovniceşti 
sunt cele mai înalte dintre toate, iar 
când acestea sunt împlinite, atunci 
este pace chiar dacă celelalte nevoi 
rămân  neîmplinite. Atunci când 
sunt împlinite nevoile duhovniceşti, 
ele învață pe om cum să pună în 
armonie cu ele şi împlinirea celor- 
lalte nevoi, astfel încât nici ceea ce 
împlineşte sufletul, nici ceea ce îm- 
plineşte trupul să nu ajungă potriv- 
nic vieţii duhovniceşti, ci să o ajute; 
şi atunci este în om o armonie depli- 
nă a tuturor mişcărilor şi descope- 
ririlor vieţii sale, o armonie a gân- 
durilor, simţirilor, dorințelor, lucră- 
rilor, relaţiilor, plăcerilor. Şi acesta 
este Raiul!” (Sf. Teofan Zăvorâtul) 


În zilele noastre, ingredientul princi- 
pal care lipseşte din această armo- 
nie ideală a vieţii omeneşti este ceva 
care s-ar putea numi dezvoltarea 
emoţională a sufletului. Este un 
lucru nu direct duhovnicesc, dar care 
adeseori împiedică dezvoltarea du- 
hovnicească. Este starea omului ca- 


Păr. Serafim Rose 


re, crezând că însetează după nevo- 
inţe şi după o înaltă viaţă de rugăciu- 
ne, abia dacă este în stare să răspun- 
dă la dragostea şi prietenia omeneas- 
că normală. La unii oameni acest 
defect există într-o formă extremă; 
dar ca o tendinţă generală el este 
prezent într-o oarecare măsură la 
noi toţi cei care am fost crescuţi în 
pustiul emoţional şi duhovnicesc al 
timpurilor noastre. 


Aşa stând lucrurile, este nevoie de- 
seori să ne smerim impulsurile şi 
nevoinţele aparent duhovniceşti 
pentru a le încerca prin disponibili- 
tatea noastră umană şi emoţională 
pentru ele. Aşa se face că uneori un 
duhovnic poate să-şi oprească uceni- 
cul său de la citirea unei cărți duhov- 
niceşti şi să îi ofere în schimb un 
roman al lui Dostoievski sau Dic- 
kens, sau îl va încuraja să se familia- 
rizeze cu anumite genuri de muzică 
clasică, şi aceasta fără vreun scop 
„estetic” în minte (căci cineva poate 
fi un „expert” în astfel de chestiuni şi 
chiar „bine dezvoltat emoţional” fără 
a avea cel mai mic interes pentru 
nevoinţa duhovnicească, ceea ce es- 
te, de asemenea, o stare dezechili- 
brată) ci numai pentru a-i subţia şi 
forma sufletul, făcându-l să fie mai 
bine pregătit pentru înţelegerea 
adevăratelor scrieri duhovniceşti. 


Episcopul Teofan, în sfaturile sale 
către o tânără care se pregătea în 
lume pentru viaţa monahală, i-a per- 
mis să citească anumite romane. 
Ţinând cont de acestea, vom reco- 
manda şi introduce anumite opere 
de literatură şi artă (fără a exclude 
forma de artă modernă a filmului), 
care pot fi de folos în formarea sufle- 
telor, în special a tinerilor, în forma- 
rea atitudinilor şi emoţiilor umane 
de bază care le pot folosi să înţeleagă 
şi să caute să dobândească cele mai 
înalte aspecte ale vieţii duhovniceşti. 

femeie, dar se subînţelege. 


Nu s-a spovedit pentru că i-a fost 
ruşine să-i spună duhovnicului, şi s- 
a hotărât să ia cu ea păcatul în mor- 
mânt, căci nu era lucru de mărturi- 
sit! Atât de mare îi era ruşinea ei! În 
cele din urmă, a aflat scăpare la Mai- 
ca Domnului... Avea icoana ei şi 
plângea acolo, o ruga foarte mult să 
o ierte. Maica Domnului ar fi iertat- 
0, însă trebuia să facă şi cele rândui- 
te, să meargă la duhovnic. Să facă 
ceea ce Biserica Ortodoxă a stabilit 
prin Taina Pocăinţei. Şi... după ce a 
plâns mulţi ani... într-un final, am 
putea spune că femeia ar fi iertată. 


A murit... fără să îi spună păcatul 
duhovnicului... De îndată ce a murit, 
demonii — ştiind că păcatul ei e grav, 
de moarte, de iad, şi că Hristos jude- 
că drept după dreptatea Sa, au cre- 
zut că nu mai există mântuire pentru 
acea femeie, şi, imediat ce a murit, i- 
au înşfăcat sufletul, conform cu pă- 
catul pe care îl săvârşise. 


Și o duceau în iad precum uliul îşi 
duce prada în cuib. Cum o duceau în 
adânc, aceea striga la Maica Domnu- 
lui, să o ajute. Avea foarte mare cre- 
dinţă în Maica Domnului. Iar când a 
ajuns în iad şi au început să o chinu- 
ie, să o înfricoşeze şi să o amenințe, 
văzând toate cele cumplite care exis- 
tă acolo, aceea — prin credinţa ce o 
avea în Maica Domnului, nu înceta 
să o strige, ca să o ajute, să-i ierte 
Dumnezeu păcatul şi să se mântuias- 
că. Şi, aşa cum o striga pe Maica 
Domnului, pentru o clipă s-a lumi- 
nat tot locul acela şi a sosit Maica 
Domnului să ajute, cu multă dragos- 
te, acel sufleţel. 


De îndată ce au văzut-o pe Împără- 
teasa Cerurilor, s-au revoltat: „Ce 


Primăvara mea 


Zorica Laţcu 


Crescut-au ghiocei în fulgi de 
nea?... 
Atât de albă-i primăvara mea! 


Mi-i sufletul de patimi neatins 
Şi cerul floare peste el a nins; 


Aleasă floare de mătăsuri moi 
A nins în noapte peste pomii goi 


Şi i-a învelit în borangic uşor. 

cauţi pe aici? Sufletul la care ai venit 
e încărcat [de păcate], a săvârşit un 
păcat înfricoşător, de moarte! Şi nu 
o puteţi lua! Căci Fiul şi Dumnezeul 
tău a dat o poruncă. lar porunca 
spune asta şi asta. E sortită pieirii.” 


„Bine, nu am nimic de zis.” 


Iar ei [demonii], crezând că Maica 
Domnului vrea să o răpească din 
mâinile lor, i-au spus: „Vom merge 
la Dreptul Judecător!” Căci erau si- 
guri că Hristos nu poate să încalce — 
în dreptatea Lui — porunca Lui, şi va 
judeca cu dreptate. „Ştiau” dreptatea 
Lui. „Nu cumva să ne-o înşfaci! 
Vrem să mergem la Dreptul Judecă- 
tor!” 


„Bine, vom merge la Judecător. Nu o 
voi lua, vom merge la Dreptul Jude- 
cător.” 


Și au mers demonii cu Maica Dom- 
nului înaintea lui Hristos, iar Maica 
Domnului a îngenunchiat înaintea 
Domnului, spunându-lI: „Fiule şi 
Dumnezeul meu, ştiu că acest suflet 
a păcătuit asta şi asta, însă s-a rugat 
mulţi ani înaintea sfintei icoanei me- 
le cu multă credinţă şi dragoste; şi 
vreau să o ajuţi să se mântuiască!” 


Demonii au strigat: „Doamne, să nu- 
Ţi încalci dreptatea Ta! Este porunca 
Ta, nu poţi s-o încalci! Tu eşti 
drept!” Fireşte că după moarte Dum- 
nezeu e Drept, acum e Milostiv. 


Şi spune Hristos cu dreptate: 
„Maică, primesc dragostea ta, cere- 
rea ta pentru acest suflet, dar nu în- 
cetez să fiu Drept, şi, de vreme ce am 
dat o poruncă, o voi aplica.” 


Maica Domnului I-a spus: „Copilul 
meu, te rog! Fă ceva să o mântuieşti! 


A prins o boare, caldă ca un dor, 


S-adie rar miresmele din Rai. 
Al fluturilor măiestrit alai 


A curs în suflet, liniştit şi blând, 
Pe căi de taină, din adânc de 
gând. 


Şi sus, deasupra albei năluciri, 
Pluteşte raza sfintelor iubiri. 


Dă primăverii-n duhul meu lu- 
mini 
Și se răsfrânge-n ochii tăi senini. 


A vărsat multe lacrimi, din tot sufle- 
tul, înaintea mea... trebuie să îi răs- 
plătesc! Nu se poate altfel! Tu vei 
găsi o cale! Tu eşti Atotştiutor şi poţi 
să o mântuieşti!” 


„Maică, singurul lucru pe care pot să 
-l fac e să aduc acest suflet din nou 
pe pământ, să o readuc în trup, la 
viaţă, să cheme pe părintele duhov- 
nic, să-şi spovedească păcatul, iar 
după trei zile o voi lua.” 


„Să faci asta!” 


Demonii s-au tulburat imediat ce au 
auzit: „Şi dreptatea a ţinut-o, şi i-a 
găsit modalitatea de a o mântui.” 


Între timp, pe pământ, unde femeia 
deja murise au trecut 2, 3 zile şi nu o 
îngropaseră încă, căci o aşteptau pe 
sora ei care trebuia să vină dintr-un 
sat oarecare şi a întârziat. Şi nu o 
îngropaseră încă... La un moment 
dat, cum o plângeau acolo... cu lu- 
mânările aprinse, ea având gura şi 
ochii închişi, deschide ochii, femeile 
se îngrozesc toate... 


„Nu vă speriaţi! Sunt bine! Vă rog să 
-l chemaţi pe duhovnic, am nevoie 
de el. După trei zile voi muri. Nu vă 
neliniştiţi! Voi mai trăi trei zile.” 


Când au auzit-o vorbind atât de paş- 
nic şi liniştit, s-au liniştit şi ele. A 
sosit şi duhovnicul, şi-a spovedit 
păcatul, i s-a citit rugăciunea de dez- 
legare, şi exact a treia zi i se sfârşeşte 
viaţa. 


Vreau să vă spun că a avut un singur 
păcat nemărturisit. Toate celelalte 
păcate le mărturisise. Un singur pă- 
cat de moarte se aseamănă cu o alu- 
niţă ce provoacă cancerul în trupul 
unui om sănătos. 

MONAHUL KALIST 


ucenicul Sfântului Nicolae Velimirovici 


MaxiMina 


Dobrivoie (numele de mirean al 
părintelui Kalist) s-a născut în anul 
1896, din părinţi evlavioşi. Incă de 
mic, Dobrivoie s-a deprins să pos- 
tească şi să meargă în fiecare dumi- 
nică, la Sfânta Liturghie. Anii de 
gimnaziu au fost ani plini de suferin- 
ţe şi încercări. Stătea în gazdă la un 
hangiu cu care tatăl său se înţelesese 
să îi muncească în schimbul sumei 
de bani pe care ar fi trebuit să i-o dea 
în contul chiriei. Orele fiecărei zile, 
umplute fie cu lecţiile pentru şcoală, 
fie cu robotirea continuă prin gospo- 
dăria hangiului, erau principalele 
pârghii ale unei pedagogii pe care o 
ticluise tatăl său. 


După declanşarea Primului Război 
Mondial, în 1914, Dobrivoie se hotă- 
răşte să plece voluntar în armată, 
unde pentru vitejia sa, a fost decorat 
cu şase medalii. Pronia dumnezeias- 
că l-a ferit de moartea prematură. 
Odată, într-o noapte, pe vremea lup- 
telor de la Kraviciki Potok împotriva 
bulgarilor, s-a auzit strigat pe nume 
de o voce care l-a înştiinţat: „Fugi, 
Dobrivoie, dacă nu vrei să mori!”. 
Nu au trecut nici 15 secunde şi un 
proiectil străpungând acoperişul şi 
rupând în două banca pe care tocmai 
stătuse, s-a înfipt în podea cam la un 
metru adâncime şi apoi a explodat. 


După demobilizare, a revenit în satul 
natal. Părintele povesteşte: „La în- 
toarcerea din război aveam 24 de 
ani, glontele din plămâni nu mă 
supăra, iar celelalte răni nici nu le 
simțeam. Eram tânăr, sănătos, bo- 
gat, decorat, erou, aşa că pentru 
fete eram cea mai bună partidă.” 
Totuşi fata de care s-a îndrăgostit, s- 
a îmbolnăvit de tuberculoză galo- 
pantă şi în scurt timp a murit. 


În anul 1920, vizitează Mânăstirea 
Sfântului Naum de la Ohrid, dar 
când îi mărturiseşte stareţului inten- 
ţia sa de a îmbrăca haina monahală 
şi de a se statornici în acest sfânt 


locaş, acesta i-a răspuns: „Eşti prea 
mândru, ai prea multe decoraţii, ai 
făcut şi şcoală, mai eşti şi bogat pe 
deasupra. Eşti aspru şi nestăpânit. 
Cum şi când crezi tu că te vei linişti? 
Cum o să faci ascultare? Cum o să 
poți tu să fii sărac? Cum vei putea 
tu, cu felul tău de a fi, să trăieşti cu 
înțelepciune şi să te slobozeşti de 
trufie?” 


În cele din urmă, a fost primit în ob- 
şte. În primele zile, i-a fost războită 
în fel şi chip patima mândriei. L-au 
îmbrăcat în haine ponosite şi i-au 
dat ca ascultare să păzească porcii 
mânăstirii. Când trebuia să dea dru- 
mul porcilor, fraţii din obşte îi stri- 
gau: „Porcarule! Măi, porcarule! 
Numai de asta eşti bun: să păzeşti 
porcii! De nimic altceva nu eşti în 
stare!”. Ziua se ostenea cu porcii şi 
vitele, iar noaptea şi-o petrecea în 
rugăciune. „Făceam tot ce mi se spu- 
nea, mâncam ceea ce mi se dădea, 
mă gândeam la Dumnezeu şi la 
mântuirea mea. În fiecare zi în ini- 
ma mea creşteau bunătatea, smere- 
nia şi puterea... Mă simţeam uşor, 
fără griji şi slobod ca pasărea ceru- 
lui. Pentru mine a început atunci cu 
adevărat o viaţă nouă.” 


Dobrivoie îl cunoscuse pe Sfântul 
Ierarh Nicolae Velimirovici, care în 
anul 1921 fusese înălţat la treapta de 
Episcop. EI l-a luat pe Dobrivoie să îi 
slujească pe post de secretar. Înainte 
de a fi primit în cinul monahal, Sfân- 
tul Ierarh Nicolae Velimirovici i-a 
încercat lui Dobrivoie virtutea sme- 
reniei. Intr-o zi, un călugăr de care 
Dobrivoie se simţea apropiat sufle- 
teşte l-a chemat în mijlocul curţii şi, 
pe nepregătite, i-a tras cu putere o 
palmă. „Fără să înţeleg de ce face 
acest lucru, dar şi fără să mă stră- 
duiesc prea mult să o fac, i-am în- 
tins şi celălalt obraz. Nu m-a lovit şi 
a doua oară. Episcopul Nicolae l-a 
chemat la sine şi i-a spus zâmbind: 
„Dobrivoie, du-te îndată la stareţ şi 


Oamenii lui Dumnezeu 


spune-i să-ți pregătească veşmintele 
pentru călugărie. Apoi spală-te, pi- 
aptănă-te, fii gata să arunci pentru 
totdeauna aceste straie de pe tine!” 
Astfel, Dobrivoie Milunovici a deve- 
nit monahul Kalist. 


Pe parcursul îndelungatei sale vieţi, 
părintele Kalist a dus, în mai multe 
rânduri, viaţă sihăstrească, exersân- 
du-se în apriga luptă cu propriile 
patimi. Îşi împuţinase hrana şi se 
ruga ore în şir, iar într-o zi, „în zori, 
dintr-odată, peste mine a coborât o 
lumină cerească, care m-a învăluit 
întru totul, împrăştiind toate amin- 
tirile şi toate dorinţele. M-a umplut 
de o fericire de nedescris şi de o bu- 
curie  nemaitrăită până atunci. 
Eram fericit că mă aflu acolo, pe 
acel munte, chiar în acel loc, cu totul 
singur.” 


Cu binecuvântarea Sfântului Nico- 
lae, a pustnicit doi ani în Munţii Pe- 
trinski. Acolo a avut o vedenie 
dumnezeiască în care se făcea că 
Iugoslavia şi Serbia vor fi cotropite 
de comunişti, iar Vlădica Nicolae va 
fi nevoit să plece într-o ţară îndepăr- 
tată, unde, în cele din urmă, îşi va 
afla sfârşitul. Nu peste multă vreme, 
vedenia s-a adeverit. 


După alţi doi ani de sihăstrie, Vlădi- 
ca Nicolae îl cheamă la Mânăstirea 
Ohrid, unde îl hirotoneşte diacon şi 
îl însărcinează să ridice din temelii 
sau să renoveze câteva mânăstiri din 
eparhie. A trăit ani mulţi în mănăsti- 
rile Rudeniţa şi Jicea unde, pe 12 
aprilie 1991, a trecut la cele veşnice. 
Potrivit mărturiei credincioşilor care 
i-au vegheat ultimele clipe, înainte 
de a pleca, în pace, la Domnul, a 
simţit puternic prezenţa Sa. Părinte- 
le Kalist i-a privit pe cei adunaţi în 
jurul său, pe fiecare în parte, şi le-a 
spus: „Ne iubeşte!... Şi eu vă iubesc. 
Iubiţi-vă şi voi între voi şi luptaţi!” 


I.G. 

Tâlcuiri la Canonul cel Mare 


MaxiMina 


CREDINȚA 


a scăzut o zi din istoria 
omenirii 


„În ziua aceea în care Dumnezeu a dat pe Amorei în mâinile lui Israel şi 
când i-a bătut la Ghibeon şi au fost zdrobiţi înaintea feţei fiilor lui Isra- 
el, a strigat Iosua către Domnul şi a zis înaintea Israeliților: «Stai, soa- 


re, deasupra Ghibeonului, şi tu, lună, opreşte-te deasupra văii Aialon!» 
Şi s-a oprit soarele şi luna a stat până ce Dumnezeu a făcut izbândă asupra vrăjmaşilor lor. Oare nu de aceea se 
scrie în Cartea Dreptului: «Soarele a stat în mijlocul cerului şi nu s-a grăbit către asfinţit aproape toată ziua»Şi n- 
a mai fost nici înainte, nici după aceea, o astfel de zi în care Domnul să asculte aşa glasul omului; că Domnul lupta 


pentru Israel.” (Iosua Navi 10, 12-14) 


A 

În acest caz soarele şi luna şi-au 
oprit pur şi simplu ambele mișcări , 
„înţepenind” în locuri apropiate, 
luna fiind şi ea vizibilă (lucru în sine 
posibil în anumite momente). Aceas- 
tă situaţie unică şi, iarăşi ce nu s-a 
mai repetat, cel puţin până acum, 
este o minune dumnezeiască făcută 
ca urmare a rugăciunii dreptului lui 
Dumnezeu, Isus Navi. 


Iată cum au tâlcuit Sfinţii Părinţi 
această minune: 


Sfântul Ambrozie cel Mare: 


De bună seamă el s-a învrednicit a fi 
un bărbat în stare să oprească curge- 
rea râului, şi care să poată spune: 
„Stai soare”, şi să întârzie noaptea 
lungind ziua, ca să fie mărturie biru- 
inţei sale. De ce? Iată, o binecuvân- 
tare ce nu i s-a dat lui Moise, ci doar 
acela singur a fost ales să conducă 
poporul în tărâmul făgăduinţei. Aşa 
om a fost, mare în minunile pe 
care le-a făcut cu credinţa, mare 
şi în biruinţele sale. Lucrările lui 
Moise au fost mai înalte, ale lui Iisus 
al lui Navi au adus mai mari reuşite. 
Fiecare din aceştia cu ajutorul haru- 
lui dumnezeiesc s-au ridicat deasu- 
pra tuturor măsurilor omeneşti. 
Unul a poruncit mării iar celălalt 
cerului. 


Sfântul loan Gură de Aur: 


Luaţi aminte cât preţuieşte acest 
drept. lisus al lui Navi a spus: să stea 
soarele spre Gavaon şi luna despre 
valea Aialonului “ şi a fost aşa. Acum 
să vină toată lumea, sau 2-3 lumi, 
sau 4, sau 10, sau 20 de lumi, şi să-i 
punem să spună şi să facă aceasta; şi 
nu vor fi în stare s-o facă. Dar priete- 
nul lui Dumnezeu a poruncit zidiri- 
lor Prietenului său, sau L-a rugat 
fierbinte pe Prieten pentru robi, şi 
apoi a poruncit acestora. Vezi tu că 
aceste zidiri sunt pentru slujirea me- 
nită lor? Aceasta a fost mai mare 
decât minunile lui Moise. De ce? 
Pentru că nu e totuna să poruncești 
mării sau să porunceşti zidirilor ce- 
lor cereşti. Căci şi aceea a fost cu 
adevărat ceva măreț, şi chiar foarte, 
dar cu toate acestea nicidecum la fel 
cu cealaltă Pentru ce? Numele lui 
Iosua (Iisus), a fost un tip. Pen- 
tru aceasta, şi chiar pentru acest nu- 
me, zidirea i s-a închinat. Şi atunci 
ce? Nu au mai fost oameni numiţi 
Iisus? Ba da, dar acesta a fost numit 
astfel pentru faptele sale, căci se nu- 
mea Osea. Deci i s-a schimbat nu- 
mele: a fost o predicţie şi o prooroci- 
re. El a adus poporul în tărâmul fă- 
găduinţei, aşa cum afăcut lisus la 
cer, nu Legea; după cum n-o făcuse 
nici Moise care a rămas afară. 


Stiinţa 


Oamenii de ştiinţă inspectau poziţia 
mai multor obiecte spaţiale, inclusiv 
a soarelui, a lunii şi a planetelor în 
100 şi 1000 de ani — acest lucru este 
făcut regulat pentru a preveni cioc- 
nirea sateliților noştri cu orbitele 
planetelor, când au constatat un lu- 
cru neobişnuit. În timpul unor cal- 
cule făcute pe calculator, un semnal 
de alarmă a pus totul pe pauza, în- 
semnând că ceva era greşit, fie cu 
datele introduse fie cu rezultatele. 
După intervenţia departamentului 
de service, oamenii de ştiinţă au 
concluzionat că undeva în spaţiu, o 
zi lipsea în timpul trecut! Ni- 
meni nu a putut rezolva problema 
până când un creştin a explicat că, în 
şcoala de duminică li s-a spus despre 
Soarele care a stat nemişcat. Desi- 
gur, nimeni nu a crezut, dar când 
omul a luat Biblia, a deschis cartea 
lui Iosua şi o declaraţie destul de 
absurdă a început să capete sens. 
Oamenii de știință au ajuns la con- 
cluzia că aceasta a fost ziua care lip- 
seşte. 

G G Întrucât moar- 
tea e neprevăzu- 
tă, iar păcatele de 


moarte precum cance- 
rul, de ce să nu ne lepă- 
dăm de cancer? 


Dacă este vorba despre un lucru pe 
care l-am făcut de mai multe ori, 
vom spune: „Părinte, am făcut asta 
de nenumărate ori.” Dar, dacă există 
o situaţie deosebită în cadrul acelu- 
iaşi păcat, — care trebuie spusă exact 
aşa cum s-a întâmplat -, e necesară 
spovedania exactă. Pentru vorbirea 
în deşert sau pentru judecată — sau 
pentru bârfă, mai pe înţelesul nos- 
tru... va spune: „Părinte, am făcut 
asta de foarte multe ori.” Nu va spu- 
ne de fiecare dată ce a vorbit cu exac- 
titate. Nu e nevoie. Vom spune aşa: 
„Urăsc pe cineva.” Sau: „Urăsc pe 
mai mulţi oameni.” Voi spune la plu- 
ral. 


MaxiMina 


CUM SĂ NE SPOVEDIM 


Părintele Efrem din Arizona 


Însă, dacă există un caz special, care 
se diferenţiază, — ce caz să dau? — 
prin care ura ar fi provocat un rău în 
plus -, voi spovedi şi acel lucru. Dacă 
e ceva în mod obişnuit: „Pentru că 
mi-a spus acel lucru, îl urăsc.” Se 
întâmplă des asta. Insă, atunci când 
ura îl conduce pe om spre răzbunare, 
zici: „m-am gândit să-l omor.” Nu-i 
aşa? Dar, atunci când păcatul are 
aceeaşi esenţă, aceeaşi formă, voi 
spune că am făcut lucrul asta de 
multe ori. Nu vei face o numărătoare 
exactă a păcatului în cauză. Există şi 
lucruri care se măsoară, desigur, la 
anumite lucruri. Vorbind despre vor- 
birea în deşert... Poţi să numeri de 
câte ori ai greşit? Nu se poate! Deci, 
nu poate nimeni scape de grăirea în 
deşert şi să nu păcătuiască căci de nu 
spunem cuvânt deşert, nu păcătuim. 
Vorba deşartă este vorba care nu are 
niciun folos şi nu este nevoie să o 
zicem, nu e ceva necesar ce trebuie 
spus. E ceva zadarnic. Cum sunt: 
glumele, bârfele, curiozităţile: „Ce s- 
a întâmplat acolo? Ce a făcut acela? 
Ce a făcut celălalt? Lucruri ce, de 
fapt, nu trebuie să ne intereseze... 
aceste păcate nu au un calup stan- 
dard. 


Păcatele care trebuie să fie spuse 
standard sunt doar păcatele trupeşti. 
Trebuie spuse la modul general, tipi- 
conal. Nu va fi spus modul păcătui- 
rii, căci nu-l foloseşte. Poate să pro- 
ducă tulburare în interior, şi nu e 
permis. Asta e important. Dacă omul 
nu şi-a făcut o spovedanie curată, 
trebuie să se spovedească din copilă- 
rie. Şi, înaintând în vârstă, să spună 
cum a evoluat viaţa sa. Şi aşa văzân- 
du-şi viaţa, îşi găseşte păcatele şi le 
spune. Astfel nu e nevoie să se în- 
toarcă în timp altă dată să spună 
iarăşi aceleaşi păcate. După ce se 
curăţeşte bine, cu ajutorul duhovni- 
cului, şi prin strădania personală, 


apoi nu e nevoie să se întoarcă şi să 
spună: „Oare m-am spovedit curat?” 
Dar, dacă i-a scăpat ceva şi nu a 
spus, iar apoi Dumnezeu i-a adus 
aminte, să scrie, ca să nu uite şi s-o 
spovedească apoi; să o scrie într-un 
carneţel sau pe o hârtiuţă, să îşi 
amintească, și, la vremea potrivită, o 
va spovedi. 


Sfânta Spovedanie e un lucru NEA- 
PAĂRAT necesar! Fără spovedanie nu 
putem intra în rai. Este cheia care 
deschide poarta raiului. Din cauza 
asta trebuie să ştim cum să ne spove- 
dim. Fără această cheie nimeni nu va 
putea intra înăuntru. Ori de câte ori 
s-ar împărtăşi cineva, ori de câte ori 
s-ar spovedi cu mintea înaintea lui 
Dumnezeu, — lucru ce are har şi pu- 
tere, pentru că cerem iertare. Însă, 
dacă nu se spovedeşte curat înaintea 
duhovnicului, nu poate lua în mâna 
sa cheia, ca să deschidă uşa Impără- 
ţiei Cerurilor. Nu poate intra înăun- 
tru cu niciun chip! Dacă omul nu va 
spovedi aici fiece păcat important, 
dacă nu se va pocăi, nu se va mântui! 
Prin exemplele şi întâmplările pe 
care le avem înscrise, despre acest 
adevăr, trebuie neapărat să se facă o 
spovedanie curată. În special, în ceea 
ce priveşte păcatele de moarte. Omul 
trebuie să scape de ele, să nu-l mai 
apese. lar păcatele mici, care nu 
aduc moartea sufletească, le vom 
purta fiecare până la moarte, într-o 
măsură mai mică sau mai mare. 


Să vă dau un exemplu: 


Era o femeie virtuoasă, care făcuse 
un păcat — lucru ce se petrece adesea 
în zilele noastre; însă atunci era un 
lucru rar întâlnit. Femeile credinci- 
oase cu frică de Dumnezeu -— pentru 
evlavia şi curăţia lor — considerau 
acel lucru de netrecut, foarte, foarte 
grav — era, oarecum. Nu se spune 
exact ce păcat anume făcuse acea 


